钦定古今图书集成/明伦汇编/氏族典/第281卷 > 《廖用贤尚友录》 > 汪舜举
## 钦定古今图书集成/明伦汇编/氏族典/第281卷 > 《廖用贤尚友录》 > 汪舜举

按《万姓统谱》：舜举字伯俞，祁门人。登绍圣进士第，仕
至信州通判。时清溪洞方腊反，蹂躏十二州，至信州，
舜举伏兵柳家都，大破之，追至衢州。寇平，授朝请大
夫、直秘阁，赐银五百两，绢五百疋，以旌其功。乃筑“示
嘉”、“后乐”二亭，与信人同乐，内相汪藻为记。寻除江东
提刑，卒赠大中大夫。